<classify> VYUO vya Ufundi Stadi nchini VETA vimetakiwa kuandaa vijana wao vizuri ili watumike katika miradi ya mikubwa na kimkakati inayojengwa nchini.Akizungumza kwenye Mahafali ya 35 ya Chuo cha Veta Dodoma, Naibu Katibu Mkuu Wizara ya Elimu, Sayansi na Teknolojia, Dk AveMaria Semakafu amevitaka chuo hivyo kuwafundisha vizuri vijana wao ili wapate ajira katika miradi hiyo ya kitaiffa.Alisema hataipendeza mafundi wa miradi ya kitaifa kama Stieglers Gorge au Reli ya Kisasa SRG, mafundi wake wakachukuliwa kutoka nje, wakati kuna vyuo vya ufundi vinavyotakiwa kuwaanda vijana waajiriwe kwenye miradi hiyo.Dk Semakafu alisema vijana hao wanatakiwa kuandaliwa vizuri, pia kwa ajili ya ushindani katika soko la ajira la Afrika Mashariki na la kimataifa badala ya kulifikiria soko la ndani tu.Alisema Serikali ya Awamu ya tano inataka kufikia uchumi wa kati 2025, hivyo vijana wanaohitimu katika vyuo hivyo, wanatakiwa kuandaliwa vizuri ili washiriki na watoe mchango wa ufundi katika kufikia uchumi huo.Pia aliutaka uongozi wa chuo cha Veta Dodoma, kuhakikisha kinakamilisha haraka ujenzi wa Kiwanda cha Samani kama mkuu wa chuo alivyoahidi. Alisema kiwanda hicho kinatakiwa kikamilike ili kianze kutengeneza samani ambazo zitatumika katika ofisi za serikali, mashirika na binafsi jijini hapo.DK Semakafu alisema anataka kiwanda hicho, kianze kufanya kazi mwezi Januari mwakani na uongozi wa chuo ufanye kazi ya kukitangaza ili samani zake zinunuliwe na taasisi mbalimbali.Awali, Mkuu wa Veta Dodoma, Abdallah Mataka alimhakikishia Naibu Katibu Mkuu kwamba atahakikisha kiwanda kinafunguliwa kama alivyoahidi Januari na kinaanza kutengeneza samani bora kwa ajili ya ofisi.Alisema tayari ujenzi wa kiwanda umefikia hatua nzuri kinachofanyika hivi sasa ni kufunga mashine zitakazotumika kiwandani kwa ajili ya kutengeneza samani zitakazotumika katika ofisi mbali mbali mkoani na nje ya mkoa.Mataka alisema watatengeneza samani zenye ubora wa hali ya juu ili ofisi zote za serikali na taasisi mbalimbali mkoani humo, ziagize hapo badala ya kuagiza nje ya nchi ambazo nyingi zinakuwa hazina ubora.Mataka ambaye pia ni Kaimu Mkurugenzi wa Veta Kanda ya Kati yenye vyuo 52, alisema vilikuwapo vyuo vingi lakini kutokana na kukosa ubora vingine wamevifunga. Mahafali ya 35 yamehusisha wahitimu 300 wa fani 15, ambao miongoni mwao wapo wasichana 108 sawa na asilimia 36 na wanaobaki ni wavulana, hivyo Dk Semakavu kuwataka waongeze udahili upande wa wasichana.  <topic>: kitaifa 